24. ΝΟΜΟΘΕΤ. ΔΙΑΤΑΓΜΑ υπ’ αριθ. 1316 της 12/16 Νοεμ. 1949 Περί κυρώσεως και τροποποιήσεως του από 25/25.2.47 Ν.Δ/τος  «περί τροποποιήσεως διατάξεών τινων του Ν.Δ. της 19.4.24 «περί συστάσεως Επιτροπών Δημοσίας Ασφαλείας». Άρθρ.1ον.-Κυρούται το από 25 Φεβρ. 1947 Ν.Δ/μα «περί τροποποιήσεως διατάξεών τινων του Ν.Δ. της 19.4.24 (ανωτ. αριθ. 1). Άρθρ.2ον.-1.Η αληθής έννοια του άρθρ. 3 του Ν.Δ. 833/41, «περί τροποποιήσεως και συμπληρώσεως του Ν.Δ. της 16.6.1941 και 19/21 Απρ. 1924 «περί συστάσεως Επιτροπών Δημοσίας Ασφαλείας» είναι ότι το δια τούτου παρεχόμενον δικαίωμα ασκείται αποκλειστικώς υπό του Υπουργού Δημοσίας Τάξεως. 2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 657]